En flok unge mænd blev lørdag uenige med en taxachauffør i Løgstør. Det endte med slag og spark til chaufføren og en bule i taxaens kølerhjelm.

En 20-årig mand blev anholdt og sigtet for både vold og hærværk et par timer efter episoden, der fandt sted i Løgstør lørdag ved 19-tiden. Balladen begyndte umiddelbart efter at taxaen havde hente gruppen på Sønderport i Løgstør. De unge mænd ville drikke i vognen, hvilket chaufføren ikke ønskede. Han satte dem derfor af og det blev altså for meget for den 20-årige, der først tildelte bilen en bule i kølerhjelmen og derefter slog og sparkede chaufføren. Den 20-årige blev løsladt efter afhøringen, men er nu sigtet for vold og hærværk.